O femeie de afaceri, ucisă de un clan mafiot din Calabria. Cadavrul ei a fost dat hrană la porci.
Maria Chindamo a dispărut din fața fermei sale din Limbadi. Femeia ar fi fost ucisă de cei din clanul ‘Ndrangheta și dată hrană porcilor. Informația a fost dată autorităților de doi foști membri ai clanurilor mafiote.
Maria Chindamo, o femeie din regiunea Calabria a Italiei a fost ucisă de mafie, cadavrul ei fiind dat porcilor. Antreprenoarea a refuzat să îi dea vecinului său care avea legături cu un clan mafiot terenul pe care îl deținea, informează Corriere.Femeia de 42 de ani, care a dispărut pe 6 mai, a fost una dintre numeroasele victime din regiune. Mai multe persoane din Calabria au dispărut fără urmă. Chindamo a dispărut din fața fermei sale din Limbadi.Antonio Cossidente, un fost membru al clanului care acum colaborează cu autoritățile, a afirmat că responsabili de dispariție ar fi membrii clanului ‘Ndrangheta, în special o figură cunoscută a grupării. Cossidente a obținut informația de la un membru mai tânăr al clanului pe care l-a întâlnit în pușcărie și care a renunțat și el la rândul lui la gruparea criminală."Femeia a fost dată la porci", ar fi spus Emanuele Mancuso, tânărul membru al grupării.